Schools in 95650 | LOOMIS ELEMENTARY SCHOOL
District: Loomis Union Elementary School District
Instructional Expense/Pupil: 3375
Principal: Ms Cara Kopecky
3360 Penryn Rd
Penryn, CA 95650
Jim Vindler of Team Vindler Hings Basson | SkalkSkryf
« Volmaan 02/08/2012
Augustus 6, 2012 by Louwie Kry buurman weer die ander dag waar hy soos gewoonlik op ´n Sondagoggend in die son sy koerant sit en lees.
“Ek sien die slim ouens het toe daardie Hings Basson opgespoor waarna hulle al jare lank soek,” sê hy toe ek langs hom gaan sit.
“Hings Basson?” vra ek hom heel uit die veld geslaan. Ek kon nie dink aan ´n Basson waarna slim ouens aan’t soek was nie.
Toe gaan Buurman aan en vertel my dat hulle op die klein dorpie waar hy grootgeword het ook so ´n ontwykende Basson kêrel gehad het, Hings Basson het die mense hom glo genoem. Elke keer wat daar ´n meisie in ´n ander tyd geraak het, het almal vir Hings Basson daarvan beskuldig dat hy die pa was omdat hy eenvoudig niks en niemand ontsien het in sy drifte nie. Of dit nou ´n huisvrou,´n hanslam of ´n hoender was, dit kon hom nie skeel nie.
En net soos die slim mense nou beweer, sê Buurman, was húlle Basson ook die gom wat hulle wêreldjie aanmekaar gehou het. Dit was húlle Basson waarteen mense hulle dogters gewaarsku het. Dit was teen Basson wat jy jou staning in die gemeenskap gemeet het, afhangende van hoe jy oor sy hingstigheid gevoel het. Selfs in sy afwesigheid kon die mense sy teenwoordigheid aanvoel, het die mans hulle huise se deure in die nag gesluit gehou, en het sommige vrouens die deur weer skelm gaan oopsluit en gehoop.
Ek was bekommerd oor my buurman se welstand. Altzheimers het as moontlikheid by my opgekom, want die Basson ding het nie sin gemaak nie, veral toe ek die opskrif in die koerant so skrams te sien kry. Al wat daar gestaan het was iets van die Hadron Versneller, maar niks van ´n Hings Basson nie.
“Dit is maar net nog ´n teken van die eindtyd wat op ons is. Dis omdat mense nie meer die verskil tussen hulle G-kolle ken nie. Vir meeste mense is hulle godkol en hulle genotkol een en dieselfde ding, en dis die slim mense se skuld.”
Nou was ek seker daarvan dat Buurman iewers langs die pad ´n varkie of twee verloor het, tot hy met dié vreemde stelling vorendag kom: “Marcuse het al vyftig jaar gelede gewaarsku dat dit gaan gebeur. ‘Represssiewe desublimasie’ het hy dit genoem. Bladsy 56 en verder aan.” Met die het hy sy koerant driftig neergegooi en die huis in geloop.
“Verbeel jou, godpartikel,” mompel hy ontsteld so in die wegloop. “godpartikel se gat man,” sê hy driftig en slaan die deur dawerend agter hom toe.
“Today’s novel feature is the flattening out of the antagonism between culture and social reality through the obliteration of the oppositional , alien, and transcendent elements in the higher culture by virtue of which it constituted another dimension of reality. This liquidation of two-dimensional culture takes place not through the denial and rejection of the ‘cultural values,’ but through their wholesale incorporation into the established order, through their reproduction and display on a massive scale.”
So staan dit geskrywe op bladsy 57 van Herbert Marcuse se “One-dimensional man.” En stadig begin Buurman se spoegspattende uitbarsting op ´n sonnige Sondag sin te maak. George Orwell se ‘Newspeak’ word weer relevant, die verskil is net, ‘newspeak’ was ´n kru, doelbewus onderdrukkende sisteem van massa beheer deur ontkenning. Die nuwe sisteem van desublimasie is ´n gesofistikeerde, baie, baie subtiele sisteem van inkorporasie, van assimilasie om die onaanvaarbare, dit wat gesien word as kreatief ondermynend, te omskep in iets alledaags, iets aanvaarbaar en dit op dié manier impotent te maak.
“Now this essential gap between the arts and the order of the day, kept open in the artistic alienation, is progressively closed by the advancing technological society. And with its closing, the Great Refusal is in turn refused; the “other dimension” is absorbed into the prevailing state of affairs.” (P. 64)
En nie net in die kunste nie, maar ook in godsdiens, in kultuur, in sielkunde word die meerdimensionele gereduseer tot een enkel dimensie, die dimensie van die tasbare, van die suiwer rede.
Ou woorde, praktyke en begrippe wat op die transendente, die sublieme gewys het, word omskep in tegnologies aanvaarbare, nuttige woorde en gebruike sodat dit in die algemene naratief van die gepeupel opgeneem word en so van enige mistiek gestroop word.
So word Zen Buddhisme omvorm van Oosterse okultisme tot aanvaarbare ‘Beat Zen’, word die normale rou proses na dood en verlies tot onaanvaarbare fisiese siekte verklaar wat met medikasie reg gedokter kan en moét word. Word egotisme en selfsug as normale sosiale gedrag in `n gulsige verbruikerskultuur tot norm omskep.
En die groot “scoop” is natuurlik om God te omskep in god. Daar is geen God nie, daar is net ´n god-kol in jou brein. Daar is geen God nie, daar is net ´n patikel, die god-patikel deur geen mistisisme omgewe nie … Tegnies skoon en suiwer god. God repressief gedesublimeer tot god, ´n alledaagsheid, ´n bewysbare eendimensionele, deur die mens manipuleerbare “iets“, ´n objektiewe, koue “Waarheid”.
“The conquest and unification of opposites, which finds its ideological glory in the transformation of higher into popular culture, takes place on a material ground of increased satisfaction. This is also the ground which allows a sweeping desublimation.” (P. 78)
Skuus Buurman. Ek het jou ook heel vlak geoordeel. Ek sal verder lees en weer met jou kom gesels. Dit kan net interessant raak.
Posted in Louwie | Tagged Desublimasie, filosofie, godsdiens, Herbert Marcuse, Higgs Boson, Kultuur | 3 Kommentaar	3 Responses
op Augustus 7, 2012 at 7:56 vm Joh
“After the discovery of anti-matter and dark-matter, we have just confirmed the existence of doesn’t-matter, which does not have any influence on the Universe at all.”
op Augustus 7, 2012 at 8:22 vm Joh
“Ou woorde, praktyke en begrippe wat op die transendente, die sublieme gewys het, word omskep in tegnologies aanvaarbare, nuttige woorde en gebruike sodat dit in die algemene naratief van die gepeupel opgeneem word en so van enige mistiek gestroop word.”
Nie net die mistieke word so van betekenis ontneem nie – selfs dit wat prakties die hoër dimensie onnerskraag het word so afgetrek na die banale vlak. Byvoorbeeld die beginsel van karma wat juis deur die Beat-Zen proses gestroop is van die vermoë om mens in staat te stel om onbeteulde egoisme te transendeer en sodoende ‘n beter samelewing te skep deur verantwoordelike handeling. Maar nee, die gepeupel dring aan op ‘n “lewe hier en nou” wat gebasseer is oppie beginsel van selfbevrediging, sonner enige sin van hoër verantwoordelikheid, en reduseer karma tot ‘n beskrywing van vergelding.
op Augustus 7, 2012 at 7:21 nm Louwie
As hulle maar die “vergelding” ernstig wou opneem sou dit dalk al gehelp het.
Maar soos Marcuse sê; “there is no reason to insist on self-determination if the administered life is the comfortable and even the good life.”
Dit is hier waar die gees in die stof byt, ten gunste van die vlees en sy begeertes.